
TENTAMEN  INAUGURALE 

QUAEDAM 

» 

DE 

SEDE  VISUS 

COMPLECTENS. 


X  hysiologi  munere  insigni  quod  oculus  per¬ 
fungitur,  et  structura  formosa  ejusdem  allecti, 
attentionem  summam  omni  aevo  ei  tribuerunt» 
De  sede  propria  visus  nihilominus  nunquam  in¬ 
ter  eos  convenit.  Primo  ad  unum  vel  alterum 
humorum,  secundum  sententias  tunc  temporis 
valentes,  relata  fuit.  Sed  anatomia  errores  so- 

•  t  ?  *  , 

roris  suae  physiologiae  detegente,  functionem 
visus  a  retina  persolvi  putatum  est.  Haec  opi- 
nio  incisione  cadaverum  et  analogia  nitebatur, 

et  usque  ad  tempora  de  M ariote,  ej usque  ae¬ 
qualium,  imperium  summum  obtinebat.  Expe¬ 
rimenta  hujus  ingeniosa,  simul  cum  iriferentiis 
ex  iis  a  se  deductis,  de  retina,  impare  muneri 
tam  praeclaro  ac  visui  perficiendo,  hanc  sen¬ 
tentiam  communem  ex  toto  eruere  pro  tempo¬ 
re  visa  sunt  valere.  Argumentis  ab  illa  illatis 
nunquam  obviam  itum  est ;  et  ratione  experi¬ 
mentorum  ejus,  ex  ullis  principiis  haud  reddita, 
de  accuratione  eorum  dubium  ortum  est ;  et 
omnibus  comprobantibus,  sine  ullo  argumento 
in  opinionem  ejus  adducto,  haec  sine  causa  re¬ 
jecta  fuit.  Disputationes  ad  vires  retinae  com¬ 
probandas  initae  fundamento  tam  lubrico  ni¬ 
tuntur,  et  a  Mamote,  Pmestley  et  Mitchell 
iis  tam  solerter  occursum  fuit,  ut  nihil  nisi  prae¬ 
judicium  rationi  tam  diu  obstare  potuisset. 

In  paginis  sequentibus  doctrinam  hodie  re¬ 
ceptam,  pariter  ac  sententiam  de  Mamote,  pro 
virili  breviter  refellere  conabor ;  et  tunc  eam 
quae  mihi  arridet  proferam,  et  quae,  me  judi¬ 
ce,  rationem  visus  reddere  prae  aliis  convenire 
videtur. 

In  primo  loco,  opinionem  cui  plerique  favent 
exponam. 

* 

Ad  argumenta  de  Mariote,  quibus  nihil  ad¬ 
huc  objectum  fuit,  sequentia  afferri  possunt: 
An  est  revera  in  nobis  concipere  substantiam 
adeo  levem  ac  lucem,  sensum  visus,  tantum  re¬ 
tinam,  corpus  prorsus  pellucidum  ferienda  in¬ 
ducere,  in  animo  nostro  figuras  et  colores  re¬ 
rum  accurate  depingere,  sensum  molestum  nunc 
splendoris  nimii,  et  nunc  visus  indistincti  prae¬ 
bere  posse  ?  Nam  si  impulsui  solo  in  membra¬ 
nam  retinam  factae  tribuendus  sit,  annon  ean¬ 
dem  perceptionem  accuratam  alicujus  rei  in  qua¬ 
vis  copia  lucis  conspectae  oportet  nos  habere : 
quia  mihi  persuasum  habeo,  omnem  lucem  albi¬ 
dam  pari  velocitate  movere,  et  igitur  simili  vi 
impingere.  Praeterea,  opus  est  quod  sedes  vi¬ 
sus  ad  superficiem  centralem  retinae  jaceret, 
quia  hanc  partem  lux  validissima  afficeret.  Sed 
hoc  veritati  anatomicae  obstat;  nam  superficiem 
centralem  retinae  esse  membranosam,  dum  su¬ 
perficiem  subjectam  pigmento  nigro  substan¬ 
tiam  esse  molem ;  pulposam  et  nervosam  de¬ 
monstratum  fuit. 

Dr  Priestley  de  hac  re  dicit,  quod  si  sedes 
visus  ad  superficiem  propriorem  sit  retinae,  et 
imagine  rerum  radiis  directis  formentur,  non 
fieri  potest,  quin  plurimum  confusionis  ex  luce 
refracta  per  choroideam  in  illis  animalibus  qui¬ 
bus  haec  albida  vel  colorata  sit  oriretur.  Con¬ 
tra  visus  minime  in  hoc  loco,  luce  ex  choroi¬ 
dea  reflexa  fieri  potest,  quia  in  multis  anima¬ 
libus  haec  prorsus  nigra  est,  et  nihil  lucis  om¬ 
nino  reflectit,  et  talia  animalia  etiam  meliora 
quam  altera  visum  habent ;  et  quocunque  modo 
nascitur,  hunc  eundem  esse  in  oculis  omnium 
animalium  existimare  opus  est.  Si  sedes  visus 
sit  ad  superficiem  ulteriorem  retinae,  et  hic  ra¬ 
diis  directis  perficitur,  choroidea  albida  nulli 
usui  foret  j  et  si  radiis  refractis  pendet,  nigra 
pariter  inutilis  esset. 

Statim  post  retinam  a  luce  affectam,  accu¬ 
rationem  qua  aliqua  res  conspicitur,  conveni¬ 
enter  huic  theoriae  minus  esse  distinctam  inci* 
pere  oportet;  nam  radium  qui  primo  oculum 
intrat,  hunc  majore  vi  impingere,  et  plus  tur¬ 
bationis  (nomine  recenti  physiologica  si  licet 
uti,)  in  retina  quam  a  radiis  subsequentibus, 

quovis  modo  servari  vel  excitari  potest,  effice¬ 
re,  opus  erit.  Hoc  tamen  rei  verae  prorsus  ob¬ 
stat  ;  nam  si  corpus  accurate  videre  volumus, 
aliquamdiu  inspicimus. 

Quomodo  fit  ut  oculi  Albinorum  non  per¬ 
stringuntur,  nec  etiam  minimum  incommodi 
ex  luce  vividissima,  ratio  cujus  ex  hoc  princi¬ 
pio  redditur.  Luce  splendidior  est  quam  qua 
opus  sit  ad  oculos  pigmenta  nigra  praeditos 
perstringendos;  retinam,  rebus  sic  existentibus, 
magis  subito  impingi  opus  est,  et  tamen  per- 
strictia  non  inducitur.  Retina  tamen  in  Albi¬ 
nis  sensu  majore  praedita  esse  dicitur,  quia  hi 
in  luce  debiliore  vident,-  et  quamvis  luci  vividi¬ 
ori  subjiciuntur  minime  perstricti  sunt. 

Ex  his  rationibus,  praeter  illas  a  Mariote  ejus- 
que  fautoribus,  imprimis  Domino  Mitchell, 
animo  aequo,  quam  invalidus  ullus  impetus  vel 
vis  impingens  lucis  inducere,  aut  etiam  ratio¬ 
nem  visus  reddere,  patebit.  Quod  ad  theoriam 
de  Mariote  spectat,  quomodo  lux  in  pigmento 
nigro  suffocata  visum  gignere  potest,  nos  non 
concipere  posse,  observari  liceat,  nisi  photo- 
metrice,  i.  e.  quantitate  lucis  absorpta  latente ,  et 

impressionem  distinctam  caloris  in  retinam  proxi¬ 
me  admotum  inducente,  accidat.  Nervi  tunicae 
choroideae  eodem  calore  qui  retinam  afficerat, 
imprimuntur,  et  pupilla  igitur  ratione  accurata 
ad  quantitatem  lucis  et  ejus  absorptionem  con¬ 
trahitur.  Sed  sine  aliis  adductis  res  pathologi¬ 
cae  opinionem  de  Mauiote  eruere  penitus  va¬ 
lent  ;  nam  secundum  hanc  ipsam  tumorem  ner¬ 
vum  opticum  prementum  visum  minime  affice¬ 
re  oportet ;  laesionem  aliquam  ad  originem  ho¬ 
rum  nervorum  visum  minime  corrumpere. 

Quod  ad  sententiam  meam  attinet,  oculum 
photometrium  tenuem  et  elegantissimum  esse, 
et  visum  plus  minusve  perfectum  ratione  ad 
quantitatem  lucis,  et  ex  hoc  principia  sola  pen¬ 
dere,  mihi  persuasum  est.  Si  enim  lux  nimis 
vivida  sit,  tantum  ejus  absorbetur,  quantum  sen¬ 
sum  dolentem  et  molestissimum  inducere  po¬ 
test.  Huic  sensui  nomen  perstrictio  imponi¬ 
tur,  et  quantitate  lucis  absorptae  latente  facto, 
et  impressionem  nimiam  caloris  retinae  preben- 
te,  solum  oritur.  Nervi  ciliares  quoque  afficiun¬ 
tur,  et  pupilla  ad  majorem  partem  lucis  exclu¬ 
dendam  statim  se  contrahit.  Cur  oculi  Albi- 

noram,  secundum  hanc  theoriam,  luce  vivida 
non  perstringuntur  ?  Quia  validissimus  omnium 
radiorum  ruber  minimum  reflectitur.  Focus 
igitur  lucis,  qui  alium  hominem  fere  caecum 
redderet,  parum  vel  nihil  incommodi  oculo  ro¬ 
seo  Leucoethiopis  praebet.  Hic  etiam  quaera¬ 
tur,  quomodo  experimentorum  de  Mariote  ra¬ 
tionem  reddere  possum  ?  Modus  quo  hoc  expe¬ 
rimentum  plerumque  perficitur,  et  quod  et  fa¬ 
cillimus  est  quod  ad  oculum  et  certissimus  se¬ 
quitur. 

Tres  chartulae  in  parietem  camerae  interval¬ 
lo  duorum  pedum  inter  singulas  intercedenti 
figuntur  ;  aliquis  contra  mediam  proprie  adsit, 
paulatim  recedat,  alio  oculo  occluso,  et  altero 
converso  oblique  ad  chartulam  externam,  ocu¬ 
lum  occlusum  versus  situm  inveniet,  (qui  ple¬ 
rumque  distantia  est  quadrupla  vel  quintupla, 
quae  inter  chartulas  intercedit,)  media  prorsus 
evanescet,  dum  duae  externae  planae  conspici¬ 
untur. 

Hoc  signum  ob  radios  ex  chartula  media  ex¬ 
euntes  retinam  protinus  impingentes,  ubi  ner¬ 
vus  opticus  inseritur,  et  ubi  nulla  est  tunica 

choroidaea  Mariote  oriri  dicit,  cui  membranae, 
illa  judice,  visus  tribuendus  est.  Si  visus  radiis 
lucis  retinam  impingentibus  inducitur,  Annon 
pariter  valide  ubi  nihil  est  pigmenti  nigri  ac  ubi 
adest ,  impingunt  ?  Annon,  si  aliquid  chartula 
media  maxime  debet  conspici,  quia  convenien¬ 
ter  est  naturae  credere,  (si  verbis  absonis  hodi¬ 
ernis  physiologicis  iterum  liceat  uti,)  plus  tur¬ 
bationis  ad  caput  fontis  quam  in  statu  ejus  ma¬ 
gis  debili  fore  :  nam  quodcunque  de  vi  nervo  s 
putemus,  num  sit  fluidum,  quod  in  tubis  parvis 
continetur,  electricitas,  vel  quodlibet,  idem  ma¬ 
gis  integrum  quam  post  diffusum  per  totam  re¬ 
tinae  superficiem,  lucem  magis  posse  afficere 
inferendum  est. 

Hoc  experimentum  praeclarum,  secundum 
principia  scientiae  magis  accommodata,  nunc 
explicare  pergemus  ;  sed  prius  observandum 
est,  Mariote  visum  esse,  quia  chartula  videri 
nequit  sensum  retinae  oportere  deficere  ;  et  au¬ 
dax  Le  Cat  eo  usque  pergebat,  ut  diceret  re¬ 
tinam  consilio  simili  cuticulae  inservire,  tegen¬ 
do  papillas  pyramidales  quae  sunt  organum 
proximum  tactus,  vel  membranae  porosae,  quae 

papillas  glandulosas  lingua  obducit.  Retina, 
inquit  ille,  impressionem  lucis  recipit,  hanc  tem¬ 
perat,  et  organo  proprio  parat,  sed  ipsa  stimu¬ 
lum  non  sentit.  Sed  tantum  abest,  quin  hoc 
experimentum  sensum  retinae  deesse  probaret, 
ut  rem  physiologicam,  de  qua  nunquam  dubi¬ 
tatum  fuit,  tantum  stabilit,  nimirum,  animum  ad 
impressionem  validissimam  attentionem  semper 
adhibere,  nam  radii  lucis  ex  duabus  chartulis 
externis  progredientes  in  pigmentum  nigrum 
incidunt,  latent,  et  impressionem  distinctam  ca¬ 
loris  retinae  impertiunt.  Sed  lux  e  charta  me¬ 
dia  exiens  in  partem  retinae  cui  nihil  est  pig¬ 
menti  nigri  incidit,  (loco  ipso  quo  nervus  op¬ 
ticus  intrat  nulla  absorptio,  vel  accuratus  tan¬ 
tum  vix)  igitur  accidit,  retina  non  stimulo  af¬ 
ficitur,  et  charta  media  igitur  non  conspicitur. 
Dum  e  rata  parte,  impressio  magna  absorptione 
lucis  duarum  chartularum  externarum  effici¬ 
tur,  ut  effectus  adeo  debilis,  ut  media  induci¬ 
tur,  ideam  rei  impressae  praebeat,  vix  liceat  ex- 
pectare  :  An  aliquid  experimentum  ad  quan- 
dam  opinionem  illustrandam  pulchrius  quam  il¬ 
lud  de  quo  agitur  excogitari  potest,  et  aliquo 


10 


DE  SEDE  VISUS. 


modo  equitatis  et  integritatis  principiorum  qui¬ 
bus  nititur,  convictionem  jucundissimam  ne¬ 
queat  praebere  ? 

Sed  ratiocinemur  de  hoc  experimento.  Si 
penes  sit  nos  sensibilitatem  quodammodo  il¬ 
lius  partis  retinae  cui  pigmentum  deest  augere, 
parte  reliqua  in  conditione  sua  naturali  et  sana 
perstante,  absorptionem  parcissimam  illi  mem¬ 
branae  accidentem  imaginem  minime  imper¬ 
fectam  rei  in  medio  collocatae  praebere  posse, 
mihi  persuasum  habeo.  Minime  tamen  possu¬ 
mus  sensibilitatem  alicujus  partis  retinae  au¬ 
gere  ;  sed  periculum  de  Mariote  nonnihil  va¬ 
riando,  huic  difficultati  magna  ex  parte  occur¬ 
ri  potest.  Si  loco  trium  chartularum  duabus 
perfecte  nigris  utamur,  et  pro  media  lucernam 
fulgentem  sufficiamus,  caeteris  paribus  et  ca¬ 
mera  obscura  facta,  quamvis  imago  lucernae  in 
retina,  ubi  nervus  opticus  cum  eo  committitur 
incidit,  radium  lucis  conspiciemus.  Sed  hoc 
ex  effectu  debili  duabus  chartulis  nigris  prae¬ 
bita,  et  radiis  lucernae  e  rata  parte  fortissimis 
inducitur.  Differentia  absorptionis  vehemen¬ 
tia  lucis  aliqua  ex  parte  compensatur.  Rur- 

sus,  si  pro  una  tribus  lucernis  utamur,  effectus 
idem  est,  ac  tribus  chartulis  usurpatis  media  e- 
vanescit;  nam  effectus  absorptione  lucis  dua¬ 
rum  lucernarum  externarum  praebitus  impres¬ 
sionem  adeo  validam  retinae  impertit,  ut  mens 
effectum  debilem  mediae  candelae  percipere 
nequit.  Qua  alia  ratio  istorum  periculorum 
reddi  potest  ?  Modestate  naturae  et  rationis 
sententia  de  Mariote,  aeque  ac  illa  inter  ple- 
rosque  recepta  impetum  intulerunt.  Lectori 
igitur  ingenio  et  benigno  hujus  tentaminis,  num 
phaenomena  visus,  quatenus  haec  perscrutatus 
sum,  ex  absorptione  lucis,  et  effectu  ejus  calori¬ 
fico  tantum  pendere  luculenter  probavi,  necne 
submitto. 

Consensus  insignis  qui  inter  impressionem 
lucis  in  retinam  factam,  et  admissionem  ejus 
per  pupillam  intercedit,  attentionem  physiolo¬ 
gicorum,  a  quibus  vocabulo  “  sympathia, ”  ra¬ 
tio  ejus  docte  reddita  fuit,  semper  occupavit. 
Secundum  theoriam  meam  stimulum  lucis  ab¬ 
sorptae  in  nervos  ad  iridem  transeuntes  statim 
admotum  esse  patet.  Pigmentum  nigrum  haud 
organicum  est;  nervi  ciliares  proxime  pone 

id  jacent,  et  luce  celerius  absorpta  stimulan¬ 
tur,  pupilla  se  contrahit,  et  copia  lucis  statim 
imponitur.  Cum  aliquis  e  camera  obscura  in 
lucem  vividam  intrat,  oculi  statim  perstringun¬ 
tur,  et  exempla  visus,  ex  hac  causa,  emissi  pro¬ 
lata  fuerunt.  Nunc  revera  potest  concipi,  ut 
radii  lucis  retinam  aliquo  tempore  tam  fortiter 
impingant,  quo  visum  prorsus  corrumperent, 
cum  radius  adhuc  vividior  eadem  velocitate,  a- 
lias  retinam  non  male  afficit  ? 

Eadem  vis  mechanica  hic  cietur  ;  ictus  in  u- 
troque  exemplo  par  est ;  sed  tamen  idem  effec¬ 
tus  non  inducitur.  Annon  rationi  magis  conve¬ 
nit  putare,  hoc  absorptione  lucis  et  calori  nimio 
genito  ad  retinam,  sensibilitate  aucta  praeditam 
admoto,  eandemque  ex  nimis  excitanti  tribuen¬ 
dam  esse,  sed  retina  luci  vividae  diu  assuefac¬ 
ta,  calor  absorptione  lucis  genitus  nihil  laesio¬ 
nis  adfert,  sed  illum  tantum  stimulat  ? 

\ 

Nulla  sententia  adhuc  prolata  rationem  un¬ 
quam  reddidit  signi  in  choroidea  animalium 
quae  praedam  suam  per  noctem  querunt,  ni¬ 
mirum,  illius  splendoris  metallici,  qui  partem 
haud  exiguam  superficiei  centralis  tunica  eo- 

rum  choroideae  tegit.  Hanc  rem  tamen  ar¬ 
duam  aggredi  conabimur.  Opus  est  ut  haec 
animalia  noctu  et  interdiu  viderentur,  et  ut  vic¬ 
tum  habeant,  et  ut  sese  ab  hostibus  tuerentur, 
retinam  igitur  delicatissimam,  absorptione  paux¬ 
illi  lucis  affectam,  oportet  illa  habere  ;  nam  ali¬ 
ter  noctu  haud  videre  possent.  Nunc  si  tuni¬ 
ca  choroidea  prorsus  nigra  praedita  fuerunt, 
stimulus  lucis  vividae  ei  perpetuo  applicatus 
sensibilitatem  ejus  delicatam,  adeo  ut  lux  dif¬ 
fusa  noctis  eam  non  possit  afficere  hebetaret ; 
sed  interdiu  lux  splendida  in  tapetum  horum 
animalium  incidens,  aliqua  ex  parte  absorbe¬ 
tur,  et  stimulum  plene  sufficientem  ad  visum  ef¬ 
ficiendum  praebet ;  nam,  ut  antea  diximus,  ve¬ 
hementia  lucis  defectum  absorptionis  quodam¬ 
modo  compensat.  Noctu  tamen  radii  in  pig¬ 
mentum  nigrum  accipiuntur,  ad  imum  oculi 
absorbentur,  et  visum  tunc  inducere  queunt. 

Ad  hoc  probandum  observare  possum,  quod 
si  oculum  canis  nonnihil  distantis,  vesperem 
versus  vel  crepuscula  inspicimus,  nihil  reflec- 
tionis  cujuscunque  videbimus ;  si  tamen  lucer¬ 
nam  in  manibus  teneamus  reflectio  erit  vividis- 

sima.  Nunc  ad  initium  lux  adeo  parva  fuit, 
ut  in  pigmentum  nigrum  choroideae  recipere¬ 
tur  ;  sed  lucerna  admota,  absorptio  lucis  dolo¬ 
rem  vel  perstrictionem  induxit,  et  igitur  hac  in 
tapetum  recepta  fuit,  ubi  pars  ejus  refracta,  et 
pars  reliqua  ad  visum  constituendum  absorpta 
fuit. 

Omnibus  animalibus  quibus  est  tapetum  mus¬ 
culus  quoque  suspensorius  est :  nunc  quis  ef¬ 
fectus  hoc  musculo  contrahente  inducitur,  quae¬ 
ram  ab  experimenta  antea  dicta,  vel  reflectio- 
ne  oculi  canis  ?  Annon  verisimile  est  contractio¬ 
ne  totius  vel  partis  ejus  oculus  adeo  affici  pos¬ 
sit,  ut  lucem  splendidam  diei  in  tapetum,  et 
radios  debiles  crepusculi  in  pigmentum  nigrum 
acciperet?  Curiosum  et  attentione  summa  dig¬ 
num  est,  quod  musculus  suspensorius  tapeto 
semper  adest. 

Iterum  ululam  praedam  suam  crepusculo  vel 
nocte  quaerere  probe  constat ;  nunc  ad  hoc 
perficiendum  retinam  ejus  summa  sensibilitate 
praeditam  esse  oportet :  et  choroideam  igitur 
nigram  esse,  et  se  in  latebris  interdiu  manere, 
ut  lucem  fugiat  deprehendimus.  Nam  ex  se- 

de  sua  expulsa,  et  soli  fulgenti  subjecta,  statim 
perstringitur,  circumvolat,  inepte  subinde  devo¬ 
lat,  plerumque  ululans,  quod  metui  ne  alites  par¬ 
vi  eam  circumdarent  tributum  fuit ;  sed  ex  sen¬ 
su  a  meipso  percepta  tenebris  exeunte,  et  in 
lucem  splendidam  intrante,  illud  ex  summo  do¬ 
lore  ob  lucem  retinam  ejus  afficientem  oriri  ex¬ 
istimo.  Ululam  jam  pennatam,  in  dorso  ejus 
jacentem,  et  violentissimam  stridentem  olim  in¬ 
venisse  recordor,  et  nihil  mali  quod  subiisset 
detegere  potui ;  sed  minimum  dubii  est  mihi 
nunc,  quin  absorptioni  radiorum  solis  tribuendus 
sit.  Sed  hanc  partem  argumenti  omittere.  De 
modo  quo  colores  corporum  animo  conspici¬ 
untur  semper  controversia  extiterunt;  et  ut  mi¬ 
nime  in  animo  est  de  re  metaphysica,  nisi  qua¬ 
tenus  incepta  mea  opus  sit  dicere,  quam  bre¬ 
vissime  de  perceptione  colorum  loquar.  Diver¬ 
sitatem  colorum  ex  velocitatibus  diversis  vari¬ 
orum  radiorum,  et  denique  utrique  harum  cau¬ 
sarum  relata  fuit;  sed,  me  judice,  Eques Isaacus 
Newton  dicens,  hanc  sibi  visam  esse  ex  diffe¬ 
rentia  constitutionis  vera  inter  particulas  ex 
quibus  radii  diversi  constant  oriri,  propius  ad 

veritatem  quam  alii  philosophi  accessit.  Haec 
opinio  quoque  conspectui  rei  a  me  traditae  me¬ 
lius  convenit,  et  rationem  perceptionis  colorum 
quam  antehac  plenius  solvit.  Priusquam  finem 
huic  argumento  impono,  hoc  tentamen  brevi¬ 
ter  recensebo.  Dixi  oculum  photometrium  es¬ 
se,  et  quantitatem  lucis  praebitam  accuratio¬ 
rem  esse  temperatam,  nihilominus  sensibilitati 
diversa  singulorum  hominum  quicum  aliquam 
rem  videmus.  Ex  hoc  principio  absorptionis 
lucis  peculiaritatum  visus  in  Albino  observa¬ 
tarum  rationem  protuli.  Errorem  sententiae 
de  Mariote  (quod  nemo  adhuc  aggressus  est) 
exposui,  et  pericula  ejus  satis  convenienter  o- 
pinioni  meae  explicui.  Hypothesin  inter  ple- 
rosque  receptam  signa  mirabilia  visus  expone¬ 
re,  imparem  esse  ostendi,  et  sententiae  quae 
hanc  rem  quem  antea  modo  philosophico  ma¬ 
gis  convenienti  edidi,  et  quam  aliis  praestare 
sine  nimia  fiducia  mihi  sperare  liceat. 


FINIS. 


